Histogram

Dina statistik, **histogram** nyaéta tampilan grafis tina tabulasi frékuénsi.
Dina hal ieu,
histogram nya éta versi grafis tina tabel nu némbongkeun babandingan kasus kana sababaraha atawa lobana katégori husus. Katégori ieu ilahar mangrupa hal nu husus saperti taya interval nu tumpang tindih dina sababaraha variabel.

Aya dua cara keur némbongkeun tabel nu sarua,
sarta dua rupa histogram saperti ditémbongkeun di handap ieu. 
Hiji némobongkeun jumlah kasus per satuan interval,
mangka legana wewengkon di handapeun kurva sarua jeung jumlah sakabéh kasus.
Nu séjénna némbongkeun jumlah kasus per satuan interval dibagi ku total jumlah kasus, mangka legana wewengkon di handapeun kurva sarua jeung 1.

Dina conto ieu, data nu dipaké dikumpulkeun ku Biro Sensus Amérika, nya éta data waktu nu diperlukeun keur indit gawe (sensus 2000, http://www.census.gov/prod/2004pubs/c2kbr-33.pdf, Table 5).
Sensus nyatet yén aya 124 juta urang digawe di luar imahna. Nu di sensus nyebutkeun sabaraha lila waktu nu diperlukeun nepi ka tempat gawe, hasilna dibagi kana lima bagéan nya éta: kurang ti 5 menit, leuwih ti 5 menit kurang ti sapuluh menit, leuwih ti sapuluh menit kurang ti 15 menit jeung saterusna. Tabel di handap nembongkeun hasil sensus dina rébuan, upamana 4.180 hartina 4.180.000.

  Interval Lebar Lobana dina interval 
           (Lobana dina interval)/lebar 
    0      5    4,180    836  
    5      5   13,687   2,737  
   10      5   18,618   3,723  
   15      5   19,634   3,926  
   20      5   17,981   3,596  
   25      5    7,190   1,438  
   30      5   16,369   3,273  
   35      5    3,212    642  
   40      5    4,122    824  
   45     15    9,200    613  
   60     30    6,461    215  
   90     60    3,435     57  

Data nu aya dina tabel di luhur digambarkeun sacara grafik dina gambar di handap ieu. Aréa unggal "bar" sarua jeung sakabéh nu di sensus dina éta kategori, mangka sakabéh legana "bar" sarua jeung jumlah nu disurvey (124) juta.

Aya nu matak kataji dina éta diagram nyaéta naekna sacara ngadadak dina kategori 30 nepi ka 35 menit. Bentukna saperti artefak: satengah jam mangrupa waktu ukuran ilahar, mangka nu disensus ngarepkeun waktu indit gawena kurang ti atawa leuwih leutik ti 30 menit, bisa ogé méré jawaban ampir "30 menit".

Gambar:Travel_time_histogram_total_n.png

Histogram waktu indit gawe, sensus 2000 Amérika. Legana sahandapeun kurva sarua jeung lobana kasus.

Ayeuna data nu sarua digambarkeun ku cara nu béda. Aréa unggal bar sarua jeung babandingan nu disurvey tina nu sakabéh disurvey aya dina kategori ieu. Mangka total legana "bar" sarua jeung 1.

  Interval Width No. in interval 
           (No. in interval)/(total no.)/width 
     0    5   4,180    0.0067  
     5    5  13,687    0.0220  
    10    5  18,618    0.0300  
    15    5  19,634    0.0316  
    20    5  17,981    0.0289  
    25    5   7,190    0.0115  
    30    5  16,369    0.0263  
    35    5   3,212    0.0051  
    40    5   4,122    0.0066  
    45   15   9,200    0.0049  
    60   30   6,461    0.0017  
    90   60   3,435    0.0004  

Tabel di luhur digambarkeun sacara grafis dina gambar di handap. Gambar kadua béda jeung gambar mimiti ngan dina skala nangtung. Gambar ieu bisa dipaké gumantung kana kaperluan histogram; lamun jumlah absolut penting, mangka bentuk mimiti leuwih hadé dipaké, sarta bentuk kadua leuwih hadé dipaké lamun babandingan leuwih penting.

Gambar:Travel_time_histogram_total_1.png

Histogram waktu indit gawe, sensus 2000. Legana handapeun kurva sarua jeung 1.

## Tumbu kaluar 
* Journey To Work and Place Of Work *(location of census document cited in example)*